A BIZOTTSÁG HATÁROZATA
(2009. november 6.)
a madárinfluenzára vonatkozó 2005/692/EK, 2005/731/EK, 2005/734/EK és 2007/25/EK határozat alkalmazási időszak tekintetében történő módosításáról
(az értesítés a C(2009) 8454. számú dokumentummal történt)
(EGT-vonatkozású szöveg)
(2009/818/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztéstechnikai ellenőrzésekről szóló, 1990. június 26-i 90/425/EGK tanácsi irányelvre (1) és különösen annak 10. cikke (4) bekezdésére,
tekintettel a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelv módosításáról szóló, 1991. július 15-i 91/496/EGK tanácsi irányelvre (2) és különösen annak 18. cikke (7) bekezdésére,
tekintettel a harmadik országokból a Közösségbe behozott termékek állat-egészségügyi ellenőrzésének megszervezésére irányadó elvek megállapításáról szóló, 1997. december 18-i 97/78/EK tanácsi irányelvre (3) és különösen annak 22. cikke (6) bekezdésére,
tekintettel a kedvtelésből tartott állatok nem kereskedelmi célú mozgására vonatkozó állat-egészségügyi követelményekről és a 92/65/EGK tanácsi irányelv módosításáról szóló, 2003. május 26-i 998/2003/EK európai parlamenti és tanácsi rendeletre (4) és különösen annak 18. cikkére,
mivel:
(1)
A nagy patogenitású madárinfluenza-vírus H5N1 altípusa által okozott, 2003 decemberében Délkelet-Ázsiában megjelenő madárinfluenza kitörését követően a Bizottság a betegséggel kapcsolatban számos védintézkedést elfogadott.
(2)
Ezeket az intézkedéseket a bizonyos harmadik országokban előforduló madárinfluenzával kapcsolatos védekezési intézkedésekről szóló, 2005. október 6-i 2005/692/EK bizottsági határozat (5), a vadon élő madarak madárinfluenzájának felügyeletére vonatkozó kiegészítő követelményekről szóló, 2005. október 17-i 2005/731/EK bizottsági határozat (6), a H5N1 altípus alá tartozó A influenzavírus által okozott nagy patogenitású madárinfluenzának a vadon élő madarakról a baromfira és más, fogságban élő madarakra történő átvitele veszélyének csökkentésére irányuló biológiai biztonsági intézkedések meghatározásáról és a különös veszélyben lévő területeken korai észlelő rendszer biztosításáról szóló, 2005. október 19-i 2005/734/EK bizottsági határozat (7), és a nagy patogenitású madárinfluenzával kapcsolatos egyes védekezési intézkedésekről és a tulajdonosaik kíséretében lévő, kedvtelésből tartott madarak Közösségbe való behozataláról szóló, 2006. december 22-i 2007/25/EK bizottsági határozat (8) állapítja meg.
(3)
A madárinfluenzával kapcsolatos 2005/692/EK, a 2005/731/EK, a 2005/734/EK és a 2007/25/EK határozatok alkalmazási időszaka tekintetében történő módosításáról szóló, 2008. december 17-i 2009/6/EK bizottsági határozat (9) az említett négy határozat alkalmazási idejét 2009. december 31-ig meghosszabbította.
(4)
A nagy patogenitású madárinfluenza H5N1 altípusa baromfik és vadon élő madarak körében továbbra is előfordul, és a fertőzött madarakkal történő közvetlen emberi érintkezés a harmadik országokban továbbra is esetenként halálos kimenetelű megfertőzöttséget idéz elő. Ezért még mindig fennáll annak a veszélye, hogy a betegség a harmadik országokból átterjedhet a tagállamokba.
(5)
Ezért - az élő baromfi, a baromfitermékek és a kedvtelésből tartott madarak behozatala által okozott közvetlen kockázat korlátozása mellett - helyénvaló fenntartani a biológiai biztonsági intézkedéseket, ezzel csökkentve annak veszélyét, hogy az A influenzavírus H5N1 altípusa által okozott nagy patogenitású madárinfluenza a vadon élő madarakról baromfikra, illetve más, fogságban élő madarakra terjedjen át, valamint a különösen veszélyeztetett területeken fenn kell tartani a korai észlelő rendszereket.
(6)
Ezért a betegség átviteli kockázatának csökkentése érdekében fenn kell tartani a 2005/962/EK, a 2005/731/EK, a 2005/734/EK és a 2007/25/EK határozatban előírt intézkedéseket.
(7)
Az említett határozatok alkalmazási időszakát ezért 2010. december 31-ig meg kell hosszabbítani.
(8)
A 2005/692/EK, a 2005/731/EK, a 2005/734/EK és a 2007/25/EK határozatot ennek megfelelően módosítani kell.
(9)
Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2005/692/EK határozat 7. cikkében a „2009. december 31-ig” szöveg helyébe a „2010. december 31-ig” szöveg lép.
2. cikk
A 2005/731/EK határozat 4. cikkében a „2009. december 31-ig” szöveg helyébe a „2010. december 31-ig” szöveg lép.
3. cikk
A 2005/734/EK határozat 4. cikkében a „2009. december 31-ig” szöveg helyébe a „2010. december 31-ig” szöveg lép.
4. cikk
A 2007/25/EK határozat 6. cikkében a „2009. december 31-ig” szöveg helyébe a „2010. december 31-ig” szöveg lép.
5. cikk
A tagállamok az e határozatnak való megfelelés érdekében haladéktalanul meghozzák a szükséges intézkedéseket, és kihirdetik azokat. Erről haladéktalanul tájékoztatják a Bizottságot.
6. cikk
Ennek a határozatnak a tagállamok a címzettjei.
Kelt Brüsszelben, 2009. november 6-án.